|  |  |
| --- | --- |
| Številka:  | 024-5/2022-3340-40 |
| Datum: | 06. 02. 2025 |

**Zadeva: Zapisnik 13. seje Delovne skupine za trajni dialog z nevladnimi organizacijami v kulturi**

**Pričetek seje:** 6. 2. 2025, 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Mihael Kelemina, MK
2. Tjaša Pureber, MK
3. Mija Aleš
4. Petra Hazabent
5. Dr. Tomaž Simetinger

**Ostali prisotni:**

1. Alekzander I. Blatnik, MK

**Opravičeno odsotni:**

1. Uroš Veber
2. Inga Remeta
3. Ines Kežman
4. Borut Pelko
5. Dr. Sonja Kralj, MK

**Dnevni red:**

1. Potrditev dnevnega reda 13. seje Delovne skupine za trajni dialog z nevladnimi organizacijami v kulturi;
2. Potrditev zapisnika 12. seje Delovne skupine za trajni dialog z nevladnimi organizacijami v kulturi;
3. Obravnava predloga Zakona o Slovenskem avdiovizualnem centru, javni agenciji Republike Slovenije;
4. Razno

Tomaž Simetinger, namestnik predsednika delovne skupine, je ugotovil, da seja ni sklepčna, zato je predlagal, da prisotni obravnavajo le točko 4. – Razno, a brez sklepov.

1. **Razno**

Petra Hazabent je odprla temo glede nezadostne zastopanosti nevladnega sektorja v kulturi v nedavnih razpisih za profesionalizacijo NVO sektorja Ministrstva za javno upravo. Poudarila je, da so k strategiji za razvoj nevladnega sektorja v kulturi podali predloge za boljšo vključenost kulturnega sektorja, še posebej v kontekstu profesionalizacije in zaposlovanja. Pri razpisih pa je po njenem mnenju ključni problem, da zaposlitev ni mogoče sistemsko urediti drugače kot prek razpisov Ministrstva za javno upravo. Programski razpis Ministrstva za kulturo sicer obstaja, vendar ne omogoča dovolj sredstev za širše zaposlovanje kadra.

Tomaž Simetinger je opozoril tudi na neprimernost razpisa Ministrstva za javno upravo, ki je bil nazadnje objavljen leta 2021 in je sedaj ponovno v zagonu.

Tjaša Pureber je pojasnila, da Ministrstvo za kulturo v dialogu z Ministrstvom za javno upravo redno poudarja pomen kulture, a na vsebino njihovih razpisov nima vpliva.

Petra Hazabent je poudarila, da Asociacija pripravlja komentarje na razpis, in dodala, da bi bilo smiselno razmisliti o možnostih za razpisno financiranje zaposlitev s strani Ministrstva za kulturo.

Tjaša Pureber je pojasnila, da ima Ministrstvo za javno upravo poseben sklad za nevladne organizacije, financiran z 1 % dohodnine, iz katerega se krijejo tovrstni razpisi. Ministrstvo za kulturo takšnega vira nima, so pa stroški dela oziroma zaposlitev upravičeni stroški na razpisih tako iz integralnega proračuna kot kohezijskih sredstev.

Petra Hazabent je vprašala o napredku pri uresničevanju strategije za sodobni ples.

Tjaša Pureber je odgovorila, da bo do konca februarja objavljen razpis za delovne štipendije, medtem ko so prekvalifikacije trenutno v fazi medresorske obravnave v sklopu spreminjanja ZUJIK. Naslednji korak je obravnava na vladi in nato v Državnem zboru. Razpis za področje povezovanja zdravja in kulture je predviden za pomlad, razpis za gostovalno mrežo pa v zgodnji jeseni. Glede ustanovitve javnega zavoda je Ministrstvo za kulturo že pripravilo ključne dokumente, trenutno pa poteka postopno usklajevanje z Mestno občino Nova Gorica in Celje.

Seja se je zaključila ob 10:30

**Zapisal:**

Alekzander I. Blatnik, študent

**Podpis:**

Uroš Veber,

predsednik Delovne skupine za trajni dialog z nevladnimi organizacijami v kulturi

**Podpis:**

Tjaša Pureber,

generalna direktorica Direktorata za razvoj kulturnih politik

**Priloga:**

* Lista prisotnosti

**Poslano (po e-pošti):**

* članom in članicam delovne skupine
* ostalim udeležencem seje delovne skupine